දකුණු ආසියානු කලාපීය පොදුරාජ්‍ය මණ්ඩලීය පාර්ලිමේන්තු සංගමයේ 3 වැනි සමුළුවට සහභාගි වෙමින් හෙතෙම මේ අදහස් පළ කළේය.මේ සමුළුව කොළඹ හිල්ටන් හෝටලයේ දී ඊයේ (13) පැවැත්විණි.වධකාගාර සහ සිරගෙවල්වලින් සිරකරුවන් එළියට ගෙන සමාදාන විනිශ්චයකාර පදවි දුන් යුගයක් මෙරට පැවැති බව පෙන්වා දුන් අස්වර් මහතා, එම යුගයන්ට තිත තබා සාමකාමී සහ ප්‍රජාතන්ත්‍රවාදී රාජ්‍යයක් ගොඩ නැඟුවේ වත්මන් රජය බව ද පැවැසී ය.රටේ සංවර්ධනය අඩාළ කිරීමටත්, ආණ්ඩුවේ පාලනය අස්ථාවර කිරීමටත් දේශීය – විදේශීය කුමන්ත්‍රණ ක්‍රියාත්මක වන බැවින් ඒවා මැඬපැවැත්වීමට කාලය උදා වී ඇති බවත් හෙතෙම අවධාරණය කළේ ය.ලංකාවට මුල්‍යාධාර ලබා දෙන ලෝක බැංකුව සහ ජාත්‍යන්තර මුල්‍ය ආයතන වලට පවා මේ කුමන්ත්‍රණකාරීන් බලපෑම් කර ඇති බවත් ඔහු කියා සිටියේ ය.ඇතැම් මැද පෙරදිග රාජ්‍යයන් වල දශකයක් පමණ කාලයක් තුළ කිසිඳු මැතිවරණයක් පවත්වා නොමැති බවත්, එහෙත් වත්මන් ජනාධිපතිවරයා ප්‍රමුඛ රජය පත් වූයේ, ජනතාවගේ ඡන්දයෙන් බවත් ඒ මහතා සඳහන් කළේ ය.ශ්‍රී ලාංකේය ජනතාව ගේ බලාපොරොත්තු ඉටු කරමින් හඳුන්වා දුන් මහින්ද චින්තනය අද වන විට දේශීය වශයෙන් පමණක් නොව ජාත්‍යන්තරය පවා අනුකරණය කිරීමේ තත්ත්වයට පත් ව ඇති බවත් පාර්ලිමේන්තු මන්ත්‍රීවරයා අවධාරණය කළේ ය.රටක සංවර්ධනයට මෙන්ම දිළිඳුභාවයට බලපාන ප්‍රධාන බාධකයක් ව තිබූ ත්‍රස්තවාදය මුලිනුපුටා දමමින්, උතුරු, නැෙඟනහිර පළාත් සංවර්ධනය පමණක් නොව ඒක පුද්ගල ආදායම ඩොලර් 4000 දක්වා වැඩි කිරීමටත්, රට මධ්‍ය ආදායම් ලැබීම දක්වා ද ගෙන යෑම ආණ්ඩුවේ අභිලාෂය වන බවද හෙතෙම පෙන්වා දුන්නේ ය.රටේ ආර්ථික සංවර්ධනය පමණක් නොව සාරධර්ම, සංස්කෘතිය, ආරක්‍ෂා කිරීමේ අරමුණින් මතට තිත වැනි වැඩසටහන් ආරම්භ කළ ඇතැයි වැඩිදුරටත් පැවැසී ය.